বাংলাদেশের ইতিহাস
এই হত্যাকাণ্ডের পরে সারা দেশব্যাপী ব্যাপক বিক্ষোভ ও অান্দোলন ছড়িয়ে পড়ে। এই অান্দোলনের নেতৃত্বে ছিল [[বাংলাদেশ আওয়ামী লীগ | আওয়ামী মুসলিম লীগ]] যার পরবর্তীতে নামকরণ করা হয় [[আওয়ামী লীগ]]। কয়েক বৎসর ব্যাপী সংঘর্ষ চলার পর, কেন্দ্রীয় সরকার অবশেষে পরাজয় স্বীকার করে এবং ১৯৫৬ সালে বাংলা ভাষাকে রাষ্ট্রভাষা হিসেবে স্বীকৃতি প্রদান করে। ১৯৯৯ সালের ১৭ নভেম্বর, ইউনেস্কো, ২১ ফেব্রুয়ারিকে অানুষ্ঠানিকভাবে [[আন্তর্জাতিক মাতৃভাষা দিবস]] হিসেবে ঘোষণা করে। বাংলাদেশে ২১ ফেব্রুয়ারী [[ভাষা আন্দোলন দিবস]], একটি জাতীয় দিবস হিসাবে পরিগণিত হয়। [[কেন্দ্রীয় শহীদ মিনার|শহীদ মিনার]] স্মৃতিস্তম্ভটি ঢাকা মেডিকেল কলেজের সামনে আন্দোলন ও তার শহীদদের স্মরণে নির্মিত হয়।
ইউরোপীয় ভাষা দিবস
ইউরোপীয় ভাষা দিবস ২৬ সেপ্টেম্বর তারিখে সমগ্র বিশ্ব ব্যাপী পালিত হয়। বিশ্বব্যাপী ইউরোপীয় ভাষার চর্চা ও গবেষণায় উদ্বুদ্ধ করা ও ছড়িয়ে দেয়ার অভিপ্রায়ে ২০০১ সালে ইউরোপীয় ভাষা বর্ষ সমাপ্তের পর ঐ বছরেরই ৬ ডিসেম্বর তারিখে কাউন্সিল অব ইউরোপ এই দিবসটি পালনের জন্য প্রস্তাবনা আনে যা পরবর্তীতে কাউন্সিল অব ইউরোপ ও ইউরোপীয় ইউনিয়ন - এই দুই সংস্থার যৌথ সম্মতিতে গৃহীত ও পালিত হয়।